শয়তানের বিশাল বিনিয়োগটি সংস্কৃতির ময়দানে। মানুষকে জাহান্নামমুখি করায় এটি এক সনাতন কৌশল।সে বিনিয়োগের ফলে বাংলাদেশের ন্যায় মুসলিম দেশে সাংস্কৃতিক ভ্রষ্টতাটি বিশাল। প্রতি জনপদে প্রতিষ্ঠা দেয়া হয়েছে নানা নামে নানা সাংস্কৃতিক কর্মকান্ড ও দিনক্ষণ। নববর্ষ, নববসন্ত,ভ্যালেন্টাইন ডে, থার্টি ফাস্ট নাইট -এসব নামেও বহু উৎসব।এগুলি হলো ইসলাম ও সিরাতুল মুস্তাকীম থেকে মনযোগ হটানোর শয়তানি কৌশল। শয়তান জানে,বাঙালী মুসলমানদের পুঁজার নামে মন্দিরে ফুল দিতে হাজির করা যাবে না।কিন্তু সংস্কৃতির নামে একুশের স্তম্ভে ফুল দিতে বিপুল সংখ্যায় নেয়া যাবে। তাই মন্দিরের পুজামন্ডপ বা বেদীমূল নামিয়ে এনেছে বাংলাদেশের রাজপথে ও শিক্ষাঙ্গনে।গড়ে তুলেছে একুশে ফেব্রেয়ারির অসংখ্য স্মৃতিসৌধ।অথচ এমনটি কোনকালেই ইসলামের রীতি ছিল না। সংস্কৃতিও ছিল না। তাছাড়া শহীদ তো তারাই যারা মহান আল্লাহর দ্বীনকে বিজয়ী করার লক্ষ্যে বা শত্রুর হামলা থেকে মুসলিম ভূমির ঐক্য-সংহতির হেফাজতে প্রাণ দেয়। একুশে ফেব্রেয়ারি স্মরণে যারা স্তৃতিস্তম্ভ গড়ে তারাও একথা বলে না যে,একুশে ফেব্রেয়ারির লড়াইটি ছিল আল্লাহর পথে। বরং তাদের দাবী,পাকিস্তান ভেঙ্গে বাংলাদেশ গড়ার কাজটি শুরু হয় ভাষা আন্দোলন থেকে।সেদিন থেকেই শুরু হয় রাজনীতি ও সংস্কৃতির অঙ্গন থেকে ইসলাম হঠানোর কাজ।অথচ কোন মুসলিম দেশে খন্ডিত করা যেমন হারাম,তেমন হারাম হলো দেশের রাজনীতি ও শিক্ষা-সংস্কৃতি থেকে ইসলাম সরানো। কারণ এতে দুর্বল হয় ইসলামের শক্তি। ফলে আল্লাহতায়ালার কাছে তা অতি ঘৃণীত কাজ। কোন ঈমানদারের কাছে তাই এমন আন্দোলন গুরুত্ব পেতে পারে না। মুর্তিপুজা বাঁচিয়ে রাখতে যেমন মন্দির চাই,সেক্যুলারিজম বাঁচাতেও তেমনি তীর্থস্থান চাই।একুশের স্মৃতিস্তম্ভগুলো পরিণত হয়েছে সেরূপ তীর্থস্থানে।সেখানে হাজিরা দেয়াটি সাংস্কৃতিক আচারে পরিণত হয়েছে।তাই যতই বাড়ছে সেক্যুলারিজমের তান্ডব,ততই বাড়ছে একুশের স্তম্ভে ফুল দেয়ার হিড়িক।অথচ স্মৃতিস্তম্ভ গড়া জায়েজ হলে সবচেয়ে বেশী স্তম্ভ গড়া হতো মদিনায়। কারণ,সমগ্র মুসলিম ইতিহাসে সবচেয়ে বেশী মানুষ শহীদ হয়েছেন মদিনার বুকে।